
1. בפנייתך שבנדון, ביקשת לקבל, בהתאם לחוק חופש המידע התשנ"ח-1998 (להלן - חוק חופש המידע), מסמכים בקשר להסטת כספי מבוטחים בביטוח מנהלים מרכיב חיסכון אחד לרכיב חיסכון אחר (כגון: רכישת ביטוח אובדן כושר עבודה בכספי פנסיה ופיצויים שהופרשו לחברת הביטוח). 
2. במענה לבקשתך לקבל "כל חוות דעת שהוכנה על ידי צדדים שלישיים עבור הרשות ואשר עניינה בין היתר הסטת כספים", נציין כי לא הוכנה עבור הרשות כל חוות דעת כזו.
3. במענה לבקשתך לקבל "כל החלטה שקיבלה הרשות בעניין הסטת כספים", נבקש להפנותך לחוזר גופים מוסדיים 2018-9-27 "חוזר מבנה אחיד להעברת מידע ונתונים בשוק החיסכון הפנסיוני - ממשק מעסיקים", לסעיף 5ב(ב)(3) שבנספח לחוזר, לנוחותך, ניתן לעיין בחוזר בקישור הבא:
https://www.mof.gov.il/hon/documents/%D7%94%D7%A1%D7%93%D7%A8%D7%94-%D7%95%D7%97%D7%A7%D7%99%D7%A7%D7%94/mosdiym/memos/h_2018-9-27.pdf 
כן נבקש להפנות לחוזר גופים מוסדיים 2019-9-1 "אופן הפקדת תשלומים לקופת גמל – תיקון", לסעיפים 3(ד), 7(ז) ו-9א(ו) בנספח לחוזר. ניתן לעיין בחוזר בקישור הבא:
[bookmark: _GoBack]https://www.mof.gov.il/hon/documents/%D7%94%D7%A1%D7%93%D7%A8%D7%94-%D7%95%D7%97%D7%A7%D7%99%D7%A7%D7%94/mosdiym/memos/h_2019-9-1.pdf
1. במענה לבקשתך לקבל את "כל הפרוטוקולים של פגישות שקיימה הרשות עם מבטחות או נציגיהן בקשר להסטת כספים", נבהיר כי לא קיימים ברשות פרוטוקולים, אלא רק תרשומות פנימיות בקשר עם אותן פגישות. לא נוכל להעבירן נוכח הוראת סעיף 9(ב)(4) לחוק חופש המידע.  
1. במענה לבקשתך לקבל "כל חוות דעת שהוכנה על ידי מי מעובדי הרשות או עניינה (בין היתר) – הסטת כספים, ממצאי ביקורות שערכה הרשות בנושא של הסטת כספים; הנחיות שניתנו על ידי הרשות למבטחות על מנת למנוע הסטת כספים; וכן תכתובות בין הרשות לבין מבטחות בקשר להסטת כספים" – נציין כי בידי הרשות קיימים דוחות ביקורת בנושא הסטת כספים, לרבות מסמכים נוספים שהתקבלו במסגרת הביקורת, כגון תכתובות, אולם לא ניתן להעבירם בהתאם לסעיפים 9(א)(4), 9(ב)(1),  ו-9(ב)(4) לחוק חופש המידע, תשנ"ח-1998 (להלן - חוק חופש המידע) ובהתאם לסעיף 50א לחוק הפיקוח על שירותים פיננסיים (ביטוח), תשמ"א-1981 (להלן חוק הפיקוח על הביטוח) הקובע כי "הממונה, עובד הכפוף לו, או מי שפועל מטעמו, לא יגלה ידיעה ולא יראה מסמך שנמסרו לו מכוח תפקידו או סמכויותיו לפי חוק זה, אלא לצורך הליך פלילי, או אם הממונה ראה צורך בכך לשם דיון בועדה".
1. בהתאם לסעיף 7(ו) לחוק חופש המידע, הריני להודיעך על זכותך לעתור נגד החלטה זו לבית המשפט לעניינים מנהליים בירושלים.
בכבוד רב,

ליאת שטרק, עו"ד
ממונה על חופש המידע

